b'\n_START_ARTICLE_\nUnited States Fish and Wildlife Service\n_START_PARAGRAPH_\nUnited States Fish and Wildlife Service (forkortelser: USFWS eller FWS) er en amerikansk myndighed som tilh\xc3\xb8rer USAs indenrigsministerium. Myndigheden har ansvaret blandt andet for milj\xc3\xb8beskyttelse og bevaringen af landets artsrigdom ._NEWLINE_Organisationen forvalter for eksempel (ofte i samarbejde med andre institutioner) over 520 naturreservater som kaldes National Wildlife Refuges ._NEWLINE_USFWS har cirka 70 akvakulturer til at avle fisk til uds\xc3\xa6tning i vandl\xc3\xb8b, som mistede sine fiskepopulationer p\xc3\xa5 grund af byggeprojekter. En del arter dyrkes for at \xc3\xb8ge flodernes og s\xc3\xb8ernes bestande af attr\xc3\xa5v\xc3\xa6rdige byttedyr for lystfiskere._NEWLINE_USFWS besk\xc3\xa6ftiger omtrent 120 wildlifeinspectors ved USAs gr\xc3\xa6nser eller p\xc3\xa5 lufthavne og kontrollerer at ingen forbudte dyrearter indf\xc3\xb8res. Desuden findes 260 special agents som efterforsker efter illegal handel med dyre- eller plantearter._NEWLINE_En s\xc3\xa6rlig enhed af USFWS er National Eagle Repository. Alle i USA fundne d\xc3\xb8de individer af hvidhovedet hav\xc3\xb8rn og konge\xc3\xb8rn sendes til denne enhed. \xc3\x98rnene overlades s\xc3\xa5 udelukkende til indianere til kulturelle form\xc3\xa5l. For \xc3\xb8jeblikket ligger ventetiden for en hvidhovedet hav\xc3\xb8rn p\xc3\xa5 3,5 \xc3\xa5r.'